Amedeus, Dei gratia Bisuntinensis archiepiscopus, universis fidelibus imperpetuum. Sciant quos scire  oportuerit quod querela que inter domum Morimundensis et ecclesias de Acromonte et  de Arnocurt versabatur pro decimis molendini quod nobilis matrona Dameta  nomine, soror domini Acrimontis, domui Morimundensi in elemosinam contulerat,  taliter in presentia nostra Domino juvante fuerit sopita. Siquidem fratres Morimundi predictis ecclesiis de Acromonte et de Arnocurt tres kartallos annone qualis ab molendinum venerit pro eadem querimonia annuatim persolvet quandiu jamdicta domus ipsum in pace tenuerit et molere poterit. Quod si forte prefatum molendinum  destructum fuerit vel molere cessaverit, domus Morimundi jamdictis ecclesiis  pro eodem nichil penitus reddere debebit. Sciendum vero quod superior mensura annone ad mensuram qui currebat apud Columbeium anno ab incarnatione Domini M° C° nonagesimo nono quo hec compositio facta est persolvetur.  Testes : Martinus abbas de Caritate, Stephanus abbas Clariloci, Willermus prior de Sarcuis cujus laude et assensu hoc factum fuit, Odo Faverniensis archidiaconus, Raynerius dominus Acrimontis, Raynerius junior filius domini Bolbone.